અમદાવાદ, તા. 3 : દિવાળીના સમયે વેપારીઓને સામાન્ય સંજોગોમાં નાણાંની છૂટ હોય છે, પરંતુ આ વર્ષે નોટબંધી અને ત્યાર બાદ જીએસટી (ગુડ્સ ઍન્ડ સર્વિસિસ ટૅક્સ) લાગુ પડયા બાદ વેપારી વર્ગ મુશ્કેલીમાં મુકાયો છે. હાલ કોઈ પણ વેપારી રોકડ સિવાય ધંધો કરવા તૈયાર નથી અને જે ખમતીધર પાર્ટી છે તેઓ ક્રેડિટ પર માલ આપે છે, પણ તેમનાં નાણાં પણ સલવાઈ જવાના કિસ્સા વધી ગયા છે એટલે હવે લગભગ રોકડમાં વેપાર થઈ ગયો છે. દિવાળીના સમયે વેપારીઓની કર્મચારીઓ તેમ જ ગુમાસ્તાઓના ઘરમાં મુશ્કેલી ન સર્જાય એ માટે ઘરવખરીની કિટ બનાવીને મસ્કતી માર્કેટ મહાજનના ચૅરમૅન ગૌરાંગ ભગત અને પ્રોસેસ હાઉસના વાઇસ પ્રેસિડેન્ટે મહાજન તરફથી 2000 જેટલી કિટની વહેંચણી કરી છે. આવું ઘણી બજારોમાં કરવામાં આવ્યું છે.